钦定古今图书集成/方舆汇编/职方典/第1123卷 > 《杯樽铭》〈并序〉前人
## 钦定古今图书集成/方舆汇编/职方典/第1123卷 > 《杯樽铭》〈并序〉前人

郎亭西北有藂石，石临樊水。漫叟构石颠以为亭。石有窊颠者，因修之以藏酒。士源爱之，命为杯樽，乃为士源作《杯樽铭》。铭曰：

窊颠之石，在吾亭上。天全其器，实有殊状。如窦而底，
似倾几攲。非曲非方，不准不规。孟公高贤，命曰“杯樽。”
漫叟作铭，当欲何言？时俗侥狡，日益伪薄。谁能拉饮，
共守淳朴。